Pulau Bangkaru

jmpl
jmpl
Pulau Bangkaru adolah sabuah pulau yang masuak ka dalam gugusan Kepulauan Banyak yang talatak di Samudra Hindia di sabelah baraik Pulau Sumatra. Tapeknyo talatak di sabalah baraik Pulau Tuangku yang tamasuak dalam wilayah administratif dari Kecamatan Pulau Banyak, Kabupaten Aceh Singkil, Provinsi Aceh, Indonesia.

Pulau ko dapek ditampuah sakitar 8 jam dengan manggunoan parahu motor dari Singkil, atau kurang dari 2 satangah jam dari Pulau Banyak (manggunoan Speed Boat 40).

Pulau Bangkaru tamasuak ka dalam Kawasan Taman Wisata Alam Laut (TWA/L) yang ditetapkan oleh KLHK bardasarkan kaputusan Menteri KLHK Nomor: SK.5347/Menhut-VII/KUH/2014. Lueh kasaluruhannyo 205.720,24 hektare, di bawah pangalolaan Balai Konservasi Sumber Daya Alam [BKSDA] Aceh.  Pulau saluweh 205.720,24 hektare ko marupoan satu-satunyo pulau konservasi panyu di Aceh. 

Lataknyo di Kepulauan Banyak, Kecamatan Pulau Banyak, Kabupaten Aceh Singkil. Panyu sisiak, panyu hijau, jo panyu balimbiang hiduik di siko. Adapun babarapo hal yang manjadian Pulau Bangkaru pantiang untuak dilindungi sabagai barikuik:

 Bangkaru marupoan satu dari 63 pulau yang barado di Kepulauan Banyak, Kabupaten Aceh Singkil, Aceh.
 Pulau Bangkaru yang luwehnyo 15 ribu hektare marupoan pulau konservasi panyu yang masuak dalam Taman Wisata Alam Laut [TWA/L] Kepulauan Banyak.
 Bangkaru sangaik strategis untuak panyelamatan panyu dari ancaman. Lataknyo jauah dari pamukiman panduduak. Satiok malam, hingga 30 individu datang ka pulau ko untuak batalua.
 Tantangan konservasi panyu di Aceh bukan hanyo paburuan telua, tapi paburuan panyu di lauik untuak diambiak dagingnyo.
 Tadapek 2 (duo) jinih panyu yang sering batalua di Pulau Bangkaru yaitu Panyu Hijau (Chelonia mydas) jo Panyu Belimbing (Dermochelys coriacea), yang mano kaduo hewan ko sangaik dilindungi bardasarkan Undang-undang nomot 05 Tahun 1990.

 Rujuakan 

Kategori:WikiBasamo 2.0
Kategori:Pulau di Aceh
Kategori:Pulau di Indonesia
Kategori:Pulau di Sumatera